《五子诗 其三 梁比部有誉》
明代·徐中行

梁生南海彦，早岁握明珠。滔荡秉大节，深湛思独殊。

献赋聊薄游，偶与同好俱。杨榷得宜筌，清响奋天衢。

大雅一以振，巴人空滥竽。浊世多局促，中怀惨不舒。

振衣谢尘网，逝将还旧庐。增城与罗浮，仙人可等期。

伊余薄世恋，夙昔同玉趋。安得凌风翼，与尔长相须。

作者简介：（1517—1578）明浙江长兴人，字子舆，号龙湾，因读书天目山下，称天目山人。嘉靖二十九年进士。授刑部主事，官至江西左布政使。与李攀龙、王世贞等称后七子。性好客，卒于官，人多哀之。有《青萝集》、《天目山人集》。